./data/phi0914/phi00135/phi0914.phi00135.perseus-lat1.xml
Titus Livius (Livy)
Africanum in ea fuisse legatione tradit, eumque Ephesi collocutum cum       Hannibale, et sermonem unum etiam refert:        quaerenti Africano, quem fuisse maximum imperatorem Hannibal crederet,       respondisse, Alexandrum Macedonum regem,  quod parva manu  innumerabiles exercitus fudisset, quodque ultimas oras, quas visere       supra spem humanam esset, peragrasset         quaerenti deinde, quem secundum poneret, Pyrrhum dixisse; castra metari primum       docuisse;  ad hoc neminem elegantius loca       cepisse, praesidia disposuisse; artem etiam conciliandi sibi homines eam       habuisse, ut Italicae gentes regis externi quam populi Romani, tam diu principis       in ea terra, imperium esse mallent         exequenti, quem tertium duceret, haud dubie semet ipsum dixisse   tum risum obortum Scipioni, et subiecisse “quidnam       tu diceres, si me vicisses?” “tum vero me” inquit “et ante Alexandrum et ante       Pyrrhum et ante alios omnes imperatores esse         ” et perplexum Punico astu responsum et improvisum adsentationis genus Scipionem       movisse, quod e grege se imperatorum velut inaestimabilem secrevisset